Document ID: /roh_data/filtered/fineweb-2-filterrobots_roh.jsonl.gz/36614

Tut è planisà sin la minuta, di Jürg Lauber ch'è involvì en l’organisaziun da l'inscunter. L'ambassadur svizzer per l'Organisaziun da las Naziuns Unidas (ONU) di che talmain blers partenaris èn involvids en l'organisaziun – ch'ins gnanca na po dir quantas persunas exact. Dasper la Confederaziun, il chantun e la citad da Genevra sajan er involvids per exempel las autoritads da la Frantscha – cun quai che l'inscunter è in vischinanza dal cunfin.
Jau vai respect dentant betg tema che insatge pudess ir sutsura.
Spetgadas vegnan 1'200 schurnalistas e schurnalists, e per delegaziun in pèr tschient persunas. Igl è il pli aut dispositiv da segirezza che vegn activà. Uschia survegn la polizia era sustegn da l'armada. L'areal enturn la villa La Grange, nua ch'ils dus presidents s'inscuntran, vegn serrà. Perfin las bartgas na dastgan betg pli traversar il lai ed era il spazi d'aria vegn restrenschì.
Tant la collavuraziun cun ils partenaris al lieu sco era cun las differentas delegaziuns saja fitg buna, di Jürg Lauber. Las delegaziuns sajan disadas d'organisar tals inscunters, uschia na dettia quai era betg gronds problems. Dentant las differentas mentalitads han ins adina en il chau. Uschia datti era in u l'auter giavisch spezial.
Dapli da l'inscunter datti era dad udir en il podcast Café federal. Bun divertiment.
Il podcast politic. In sguard davant e davos las culissas da la politica naziunala.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.